P R E S S E M E D D E L E L S E

**Formula E-racerbiler skal fremme grøn transport**

**10 fuldt ud elektriske Spark Renault SRT-01E racerbiler er netop blevet leveret til Donington Park Racing Circuit i England. Her ligger hovedkvarteret for FIA Formula E. Og flere racerbiler er på vej. Som officiel logistikpartner har DHL opgaven med at fragte bilerne fra Spark Racing Technology i Paris.**

**Bonn, Tyskland d. 4. juni 2014:** "Om få måneder vil verden blive indviet til ​​en ny form for motorsport i gaderne i Beijing og i andre store byer rundt om i verden. Formula E vil dog ikke kun være underholdende og spændende for hele familien. Det vil også spille en vigtig rolle i at fremme bæredygtige transportløsninger. Og som verdens førende logistikvirksomhed er vi stolte over at være en af grundlæggerne i FIA Formula E Championship. Vi har selv en af de største flåder af alternative køretøjer i branchen på verdensplan,” siger Ken Allen, der er administrerende direktør for DHL Express.

Hvert af de 10 hold i Donington Park har fået leveret en Formula E racerbil. Det sker forud for den officielle åbning af de nye faciliteter i Donington Park og de første banetests i juni. Yderligere 10 biler leveres i midten af juni.

DHL var et af de første internationale logistikfirmaer til at opstille mål for kulstofeffektivitet. Det skete med udgangspunkt i firmaets GoGreen miljøbeskyttelsesprogram. Selskabet har forpligtet sig til at reducere sit klimaaftryk med 30% inden 2020 i forhold til niveauet fra 2007. Det vil ske gennem en række initiativer, herunder brugen af bæredygtige kilder til brændstof, moderne og mere effektive fly samt mere end 10.500 alternative køretøjer.

Det specialiserede motorsport-team hos DHL har mere end 26 års erfaring. Teamet vil sikre, at der bliver anvendt grønne, effektive og optimale transportformer, når Formula E bilerne bliver bragt rundt til det verdensomspændende publikum.

**For yderligere oplysninger, kontakt venligst:**

Media Contact:

DHL Media Relations

Daniel McGrath

Phone: +49 228 182 9944

E-mail: pressestelle@dpdhl.com

Eller:

Susanne Katja Kristensen, marketingchef hos DHL Express på telefon: 72 39 73 22.

**Om DHL:**

DHL – The Logistics company for the world

DHL er den globale markedsleder inden for logistikindustrien og “The Logistics company for the world”. DHL tilbyder sin ekspertise inden for international ekspres, luft-og søfragt, vej-og jernbanetransport, kontrakt logistik og international post-tjenester til sine kunder. Et globalt netværk bestående af mere end 220 lande og territorier og omkring 285,000 ansatte verden over tilbyder kunderne enestående kvalitet og service samt lokal kendskab der opfylder kundernes krav til logistikleverandør. DHL accepterer sit sociale ansvar ved at støtte klimabeskyttelse, katastrofehåndtering og uddannelse. DHL er en del af Deutsche Post DHL. Koncernens omsætning var på mere end 55 milliarder euro i 2013. For mere information: [www.dp-dhl.com](http://www.dp-dhl.com) eller [www.dhl.dk](http://www.dhl.dk)